laion/Wikipedia-Exotic huggingface dataset:
קומי סלום קלאסו

קומי סלום קלאסו (בצרפתית: Komi Sélom Klassou; נולד ב-10 בפברואר 1960) הוא פוליטיקאי שכיהן בין השנים 2015–2020 כראש ממשלת טוגו תחת הנשיא פור ניאסנגבה. בעבר כיהן גם כשר התרבות והספורט (2000–2003) וכשר החינוך (2003–2007). מדיה וקבצים בנושא קומי סלום קלאסו בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פטקה

הפטקה (סמל: MOP$ או 元, בסינית: 澳門圓, פיניין: Àomén Yuán, בפורטוגזית: Pataca de Macau) הוא המטבע של מקאו. הפטקה מחולק ל-10 אבוס (毫/avos). את הפטקה מנפיק בנק סין (中國銀行/Banco da China) ו-בנקו נאסיונל אולטראמרינו (大西洋銀行/Banco Nacional Ultramarino). מדיה וקבצים בנושא פטקה בוויקישיתוף Relatório Anual - Autoridade MonetÁria De Macau, 2017 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
בריגי רפיני

בריגי רפיני (בצרפתית: Brigi Rafini; נולד ב-7 באפריל 1953) הוא פוליטיקאי שכיהן כראש ממשלת ניז'ר בין אפריל 2011 לאפריל 2021 תחת הנשיא מהמדואו איסופו. כיהן כשר החקלאות בסוף שנות ה-80 וסגן-הנשיא הרביעי של בית המחוקקים החד-ביתי האספה הלאומית מ-2004 עד 2009. רפיני הוא חלק משבט הטוארג, הוא נולד באיפרואן במחוז אגדז שהיה חלק מהקולוניה הניגרית באפריקה המערבית הצרפתית. הוא למד בבית ספר יסודי ובית ספר תיכון באיפרואן ואגדז. בין השנים 1971 ל-1974, למד בבית הספר הלאומי לאדמיניסטרציה בניאמיי, בירת ניז'ר וב-1978 חזר ללימודי המשך עד 1981. ב-1994, רפיני שב לפריז, ולמד בבית הספר הצרפתי לאומי לאדמיניסטרציה שם למד כשנה. מתחילת שנות ה-80, ייצג רפיני ארבע מפלגות. הוא היה במפלגת "התנועה הלאומית לפיתוח חברתי" (MNSD), כשהייתה חלק מהמפלגה המאוחדת (1991-1989), ועזב למפלגה שהתפצלה "הברית הניז'רית לדמוקרטיה ושינוי" (ANDP) במהלך הרפובליקה הדמוקרטית השלישית (1996-1993). הוא סייע ביצירת מפלגת "כינוס לדמוקרטיה ושינוי" (RDP-Jama'a) במהלך נשיאותו של איברהים ברה מאינסרה (1999-1996). הוא היה חבר באספה הלאומית במהלך הרפובליקה החמישית (2009-1999) עד שהצטרף ל"מפלגה הניז'רית לדמוקרטיה וסוציאליזם" (PNDS), שנבחרה ב-2011. בבחירות שנערכו בתחילת 2011, נבחר מהמדואו איסופו לנשיא ניז'ר. הוא מינה את רפיני לראש הממשלה וממשלתו בת 23 השרים הושבעה ב-21 באפריל 2011. ב-2 באפריל 2016 כשאיסופו הושבע לכהונתו השנייה, נבחר רפיני שוב לראשות הממשלה. מדיה וקבצים בנושא בריגי רפיני בוויקישיתוף בריגי רפיני, במסד הנתונים הקולנועיים IMDb (באנגלית) Niger's new leader names Brigi Rafini prime minister, Reuters 2011-04-11. AFP: Niger's new president appoints Tuareg as prime minister 2011-04-11. Le Premier ministre, M Brigi Rafini : un homme d'une grande expérience politique à la tête du gouvernement (אורכב 07.10.2011 בארכיון Wayback Machine). Oumarou Moussa, Le Sahel (Niamey), 2011-04-11. Brigi Rafini, un ancien administrateur civil nommé Premier ministre du Niger (אורכב 03.09.2011 בארכיון Wayback Machine), African Press Agency, 2011-04-08. Les 4 premiers décrets de la 7ème République : Mahamadou Issoufou signe 3 décrets de nomination et 1 de convocation de l'Assemblée nationale (אורכב 07.10.2011 בארכיון Wayback Machine). Mahamadou Diallo, Niger Diaspora. 2011-04-08. "Niger unveils new government", AFP, 21 April 2011. "Niger ministers resign after presidential inauguration: radio", Reuters, 2 April 2016.
השמן והרזה

האם התכוונתם ל... לורל והארדי – צמד בדרנים אמריקנים מפורסמים מתחילת המאה העשרים סטן לורל – שחקן אמריקאי היה בצמד "השמן והרזה" אוליבר הרדי – שחקן קולנוע אמריקאי אילם שיחק את השמן בצמד "השמן והרזה" אבוט וקוסטלו – צמד בדרנים אמריקנים מפורסמים מאמצע המאה העשרים השמן והרזה (סרט) – סרט קולנוע ביוגרפי על לורל והארדי משנת 2018 פרדוקס השמן והרזה – פרדוקס פיזיקלי
איניאציו קאסיס

איניאציו קאסיס (באיטלקית: Ignazio Cassis; נולד ב-13 באפריל 1961) הוא פוליטיקאי שווייצרי, שכיהן כנשיא שווייץ לשנת 2022. מכהן כראש מחלקת ענייני החוץ במועצה הפדרלית (הממשלה) של שווייץ. קאסיס נולד בעיר ססה (Sessa) שבקנטון טיצ'ינו למשפחה בת ארבעה ילדים. בלידתו היה אזרח איטלקי. בגיל 15 התאזרח בשווייץ וויתר על אזרחותו האיטלקית. ב-1991 חזר להיות בעל אזרחות כפולה, אך ויתר עליה לפני שנבחר לכהן במועצת הברית. ב-1987 סיים לימודי רפואה באוניברסיטת ציריך. התמחה ברפואה פנימית ובבריאות הציבור, וקיבל גם תואר מוסמך בתחום האחרון. בשנת 1998 קיבל תואר דוקטור ברפואה מאוניברסיטת לוזאן. בשנים 1996-‏2008 היה רופא קנטון טיצ'ינו. מ-2008 ועד 2012 היה סגן יושב ראש האגודה הרפואית השווייצרית. שירת כרופא גדודי של יחידת חיל רגלים הררית בצבא שווייץ וכן שירת במטה חיל הרפואה והגיע לדרגת רב-סרן. בגיל מאוחר יחסית נכנס לפוליטיקה, הצטרף למפלגה הליברלית של שווייץ, וכיהן באספה הפדרלית מ-2007 ועד 2017. בספטמבר 2017 גבר על שני מועמדים אחרים ממפלגתו ונבחר לכהן במועצת הברית במקום דידייה בורקהלטר. בכך היה לחבר הראשון במועצה מטעם קנטון טיצ'ינו מאז 1999. ב-1 בנובמבר 2017 החל לכהן כראש מחלקת ענייני החוץ. במהלך כהונתו כנשיא צידדה ארצו, הדוגלת בנייטרליות, בסנקציות שננקטו נגד רוסיה עקב הפלישה לאוקראינה. באוקטובר 2022 ביקר קאסיס באוקראינה ונפגש עם נשיא המדינה זלנסקי ושריו הבכירים. קאסיס נשוי ומתגורר בכפר מונטניולה (Montagnola) שבטיצ'ינו. מדיה וקבצים בנושא איניאציו קאסיס בוויקישיתוף אתר האינטרנט הרשמי של איניאציו קאסיס (באיטלקית, בגרמנית, בצרפתית ובאנגלית) איניאציו קאסיס, ברשת החברתית פייסבוק איניאציו קאסיס, ברשת החברתית אקס (טוויטר) איניאציו קאסיס, ברשת החברתית אינסטגרם איניאציו קאסיס, באתר מועצת הברית של שווייץ איניאציו קאסיס, באתר האספה הפדרלית של שווייץ Ignazio Cassis is elected Switzerland’s new federal councillor, באתר Local Cassis chosen as Switzerland’s new cabinet minister, באתר Swissinfo ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יעקב פרייר

יעקב רודריגה פרייר (בצרפתית: Jacob Rodrigue Pereire, קרי: ז'אקוב רודריג פֵּרֶר;‏ 11 באפריל 1715 - 15 בספטמבר 1780) היה מלומד ופוליטיקאי יהודי יליד ספרד, שפעל בצרפת כמתורגמן ממניחי היסודות לשפת הסימנים. נולד בברלנגה, ספרד, בשם פרנסיסקו אנטוניו רודריגז, כבן למשפחת אנוסים פורטוגלים. ב-1741 עבר יחד עם אמו ואחיו לבורדו, שם חזרו ליהדות, והוא עבר ברית מילה ושינה שמו ליעקב. פרייר, שהיה מתורגמן בשירות לואי החמישה עשר, מלך צרפת, יצר סימנים עבור ספרות ועבור סימני פיסוק לשפת הסימנים, ושילב אותם עם שפת הסימנים של חואן פבלו בונט. ב-1759 התקבל כחבר בהחברה המלכותית של לונדון. הצרפתים הביאו מטהיטי את אחד התושבים המקוריים, ופרייר למד ממנו את שפתם של בני טהיטי, ופרסם ב-1772 מילון, ששימש את לואי אנטואן דה בוגנויל. הוא פעל בהתנדבות למען יהודי דרום צרפת, שמוצאם באנוסי ספרד ופורטוגל, והשיג עבורם את הזכות לשבת בצרפת. נכדיו, אמיל פרייר ואיזאק פרייר היו בנקאים חשובים, מתחרים של משפחת רוטשילד. נקבר בבית הקברות של יהודי פורטוגל בפריז שהיה שותף להקמתו. לטענת הסופר האנטישמי אדואר דרימון משפחתו הוציאה את גופתו מהמקום בשנת 1878, שרידיו אכן הועברו בשלב כלשהו לחלקת המשפחה בבית הקברות של מונמארטר. מדיה וקבצים בנושא יעקב פרייר בוויקישיתוף Biography Jacob Rodrigues Pereira Édouard Drumont, La France juive : Essai d'histoire contemporaine, vol. 1, Paris, C. Marpon et E. Flammarion, 1886, 43e éd., p. 253
Walking Out

"Walking Out" (בעברית: "עוזבת") הוא שיר שיבוצע על ידי סרבוק. השיר ייצג את ארמניה באירוויזיון 2019 בתל אביב, ישראל. השיר הופיע ראשון בחצי הגמר השני של אירוויזיון 2019, בסופו סיים במקום ה-16 ולא העפיל לגמר. מידע על היצירה "Walking Out" באתר מיוזיק בריינז סרטון השיר "Walking Out" באתר יוטיוב Granger, Anthony (8 במרץ 2019). "Armenia: "Walking Out" To Be Revealed On Sunday Evening". Eurovoix. {{cite news}}: (עזרה)
טקס פרסי האקדמיה הבריטית לקולנוע ה-71

טקס פרסי האקדמיה הבריטית לקולנוע ה-71 הידוע בשם טקס הבאפט"א נערך ב-18 בפברואר 2018 ברויאל אלברט הול שבלונדון, להענקת פרסים לסרטי הקולנוע הבריטיים והזרים של שנת 2017. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה. על שמות המועמדים הכריזו ב-9 בינואר 2018 השחקניות נטלי דורמר ולטישה רייט. הסרט "צורת המים" היה מועמד למספר הפרסים הגדול ביותר (12). הסרטים "שעה אפלה" ו"שלושה שלטים מחוץ לאבינג, מיזורי" היו מועמדים לתשעה פרסים כל אחד. שמות המועמדים פורסמו ב-9 בינואר 2018. הזוכים הוכרזו ב-18 בפברואר 2018. רידלי סקוט National Film and Television School טקס פרסי אוסקר ה-90 טקס פרסי גלובוס הזהב ה-75 מדיה וקבצים בנושא טקס פרסי האקדמיה הבריטית לקולנוע ה-71 בוויקישיתוף אתר האינטרנט הרשמי של טקס פרסי האקדמיה הבריטית לקולנוע ה-71 טקס פרסי האקדמיה הבריטית לקולנוע ה-71, במסד הנתונים הקולנועיים IMDb (באנגלית) "EE British Academy Film Awards Nominations in 2018". bafta.org. נבדק ב-16 בינואר 2018. {{cite web}}: (עזרה)
בנציון בולי

בנציון בּוּלִי (וגם די-בּוּלִי, בסרבית: Бенцион Були;‏ 21 במאי 1867, בלגרד, נסיכות סרביה – 21 באוגוסט 1933, וינה, הרפובליקה האוסטרית הראשונה) היה איש ציבור יהודי, תעשיין ופוליטיקאי סרבי-יוגוסלבי, ראשון היהודים שנבחר לכהן כחבר פרלמנט בסרביה. בנציון בולי נולד בבלגרד לידידיה בולי נשיא הקהילה הספרדית וללאה. הוא רכש השכלה יסודית ותיכונית בעירו, ויצא ללימודי מסחר בווינה. לאחר שובו ניהל את עסקי הבנקאות של אביו, ופתח מפעל טקסטיל. היה חבר מועצת המנהלים של מספר בנקים בבלגרד, וכן של הבורסה לניירות ערך. ב-1912 נכנס לחיים הפוליטיים, הצטרף למפלגת העם הרדיקלית של סרביה, ונבחר לחבר הפרלמנט הסרבי מטעמה. בכך היה ליהודי הראשון שנבחר לפרלמנט הסרבי. במהלך מלחמת העולם הראשונה כיהן בפרלמנט הסרבי הגולה כחבר ועדת הכספים, ופעל רבות ועל חשבונו לסייע לפליטים סרביים ויהודים שנטשו את ביתם מחמת הקרבות. הקים שני בתי מחסה לפליטים בניש ובסקופיה. לאחר כינון ממלכת הסרבים, הקרואטים והסלובנים עזב את החיים הפוליטיים וחזר לעסקיו הפרטיים. ב-1920 התמנה ליושב ראש איגוד יצרני הטקסטיל בבלגרד. בהמשך, נבחר לנשיא הקהילה הספרדית בעיר. לאחר פרעות תרפ"ט ארגן מגבית בקרב הקהילה היהודית והכספים נשלחו לארץ ישראל לסיוע לנפגעי הפרעות. זכה למספר עיטורים על פועלו לקידום הבנקאות והמסחר בבלגרד. נפטר בווינה ב-1933 והובא לקבורה בבבית הקברות היהודי בבלגרד. הוריש את כל הונו לאוניברסיטת בלגרד ולקהילה היהודית. פארק בפאתי בלגרד נושא את שמו. יהודים נודעים בסרביה, באתר savezscg.org/12_zanimljivosti (בסרבית). ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 190–191, 203-202.
בלאגן בכוורת

בלאגן בכוורת (בצרפתית: Drôles de Petites Bêtes, בתרגום לעברית: חיות קטנות מצחיקות) הוא סרט צרפתי-לוקסמבורגי בהנפשה ממוחשבת מסוגת הרפתקאות וקומדיה משנת 2017, המבוסס על סדרת ספרים שנכתבה על ידי אנטון קרינגס, ונמכרה במעל 20 מיליון עותקים ברחבי העולם. הסרט הופץ לראשונה בבתי הקולנוע בצרפת ב-13 בדצמבר 2017. בישראל הסרט הוקרן לראשונה בדיבוב לעברית ב-29 בנובמבר 2018. אורך הסרט הוא כ-88 דקות ושפת המקור שלו היא צרפתית. בפברואר 2017, הסרט היה מועמד לפרס לומייר בקטגוריית סרט ההנפשה הטוב ביותר, אך הפסיד לסרט "השועל הרשע וסיפורים נוספים". בשנת 2019, נוצרה לסרט סדרת טלוויזיה בעלת אותו שם, הסדרה שודרה בישראל בערוץ JimJam. הסרט מספר על אפולו, נווד מזמר המגיע בסיוריו אל הגן הקסום והכוורת ההומה, שם הוא פוגש בפועלים הנמרצים ובמלכתם היפה. אפולו במהרה נחשף לקנוניה בממלכה אשר מסתיימת בחטיפה של המלכה. החשד הגדול נופל עליו, ולכן אפולו יוצא להרפתקה בשביל להציל את הממלכה ולהחזיר את הסדר לכוורת. במאית הדיבוב של הסרט בעברית הייתה טליה ברקאי ומפיקי הדיבוב היו מיה שחר, יעל אללוף ודן שצברג. אפולו - דור סרוגו מרגריט - מייה קדוש וונדי - טליה ברקאי לארי - יובל בינדר הליום - גדי לוי ספינקס - דן שצברג מיקי - סער בדישי פיונה - ענת ניב בטי - עינת אזולאי דאדי בום - עמי מנדלמן בני - רני צויגנבום אלון בנוסף דיבבו בדיבוב העברי איתי ברקאי, אייל לייבין, מורין מורמן ומיה שחר. בלאגן בכוורת, ברשת החברתית פייסבוק "בלאגן בכוורת", במסד הנתונים הקולנועיים IMDb (באנגלית) "בלאגן בכוורת", באתר Rotten Tomatoes (באנגלית) "בלאגן בכוורת", באתר אידיבי "בלאגן בכוורת", במסד הנתונים הקולנועיים KinoPoisk (ברוסית) "בלאגן בכוורת", במיזם "אישים" לתיעוד היצירה הישראלית
צ'יבי (סגנון ציור)

צ'יבי (ביפנית: ちび) הוא סגנון ציור יפני בו דמות מבוגרת, המוכרת במיוחד מסדרת מאנגה או אנימה, מצוירת במראה ילדותי. בדרך כלל הממדים קטנים והפה (ולעיתים גם העיניים) מצויר בצורה פשטנית יותר. גרסאות צ'יבי של דמויות משמשות לעיתים למטרות קומיות. דמויות צ'יבי שמופיעות באנימה בדרך כלל מדברות בקול ילדותי, יש להן עיניים גדולות יותר, ואישיות שובבה. במקרים רבים נהוג גם לצייר לדמויות צ'יבי ידיים ללא אצבעות, בדומה לדמויות בנות הפאוור פאף. SD מדיה וקבצים בנושא צ'יבי בוויקישיתוף Robin E. Brenner (2007). Understanding Manga and Anime. Libraries Unlimited. p. 56–57. ISBN 1591583322.
במבארי

במבארי (בצרפתית: Bambari) היא עיר המשמשת כבירת מחוז אואקה (אנ') ברפובליקה המרכז-אפריקאית. בעקבות מלחמת האזרחים ברפובליקה המרכז-אפריקאית, אלפים בעיר ברחו מבתיהם. בינואר 2019 היו מתקפות (אנ') על העיר. במבארי ממוקמת כ-384 ק"מ מבירת המדינה בנגי. בנוסף, העיר נמצאת על גדות נהר אואקה (אנ'). העיר נמצאת ליד הכבישים RR15 ו-RN2. בנוסף, ליד העיר יש את נמל התעופה במבארי (אנ') ‏(IATA:‏ BBY‏,‏ ICAO‏: FEFM‏). הטמפרטורה הממוצעת היא 23 מעלות צלזיוס. החודש הכי חם הוא פברואר (26 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,804 מילימטרים בשנה. חודש אוגוסט הוא החודש הגשום ביותר (276 מ"מ גשם), וחודש דצמבר הוא החודש היבש ביותר (28 מ"מ גשם). מאז דצמבר 1965, במבארי הוא מושבו של הבישוף הקתולי האזורי. "World Gazetteer". United Nations High Commissioner for Refugees, Clashes in Central African Republic town of Bambari displaces thousands, UNHCR (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Diocese of Bambari, Central African Republic, GCatholic ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
SD (סגנון ציור)

SD (ראשי תיבות של "Super deformed", שפירושו בעברית הוא "מעוות במיוחד") הוא סגנון ציור יפני של דמות מסדרת מאנגה או אנימה עם ראש גדול במידה מוגזמת במיוחד בהשוואה ליתר הגוף, בדרך כלל שליש (1:3) או חצי (1:2) מהגובה הכולל של הדמות. סגנון הציור פופולרי בתרבות היפנית ונעשה בו שימוש בין היתר בפרסומות ועל השילוט של הרכבת התחתית בטוקיו. בסדרות אנימה ומאנגה סגנון ציור זה משמש בדרך כלל למטרות קומיות, בעיקר בקטעים קצרים בין סצנות בסגנון ציור רגיל, כאשר המטרה היא להדגיש רגש מסוים של דמות: כעס, מבוכה, התרגשות וכדומה. צ'יבי הגדרה אנציקלופדית באתר Anime News Network (באנגלית) Liang-Tsen Shen, Sheng-Jie Luo, Chun-Kai Huang, Bing-Yu Chen, SD Models: Super-Deformed Character Models, Computer Graphics Forum 31, 2012-09, עמ' 2067–2075 doi: 10.1111/j.1467-8659.2012.03199.x ""A Super Deformed Tutorial" no Bakaneko.com". אורכב מ-המקור ב-2008-08-21. נבדק ב-2019-03-09. ""Chibi Drawing!"". Polykarbon.com.
בישונן

בישונן (ביפנית: 美少年, הפירוש המילולי של המונח הוא "נער צעיר ויפה") הוא סגנון ציור אשר פופולרי למדיי בתתי-ז'אנרים רבים של אנימה אשר שם דגש על ציור נערים צעירים על פי האסתטיקה היפנית המודרנית - הדמויות גבוהות, רזות, עם סנטר בולט ולפעמים עם שיער רופף או גלי. מחוץ ליפן אוטאקו משתמשים במונח בדרך כלל על מנת לציין את דמויות עם מראה סטריאוטיפי של דמויות זכרים במאנגה ואנימה - מראה טיפוסי אשר נפוץ במיוחד בתתי הז'אנרים של שוג'ו, שונן, או יאוי. דמויות המצוירות בסגנון בישונן יהיו לרוב צעירים, נאים באופן נשי, שאינם שריריים. לעיתים קרובות הם יהיו לבושים בבגדים אלגנטיים. סדרות אנימה ומאנגה המציגות דמויות בישונן פופולריות במיוחד בקרב נערות ונשים ביפן, ייתכן שהסיבה לכך היא היחסים החברתיים הייחודיים בין הדמויות הללו לבין דמויות הנשים בעלילת הסדרות. אנדרוגיניות מטרוסקסואל בישוג'ו Buckley (2002). Encyclopedia of Contemporary Japanese Culture. Taylor & Francis. pp. 188, 522, 553. ISBN 0-415-14344-6. Tan, Caroline S.L. (2008). "Of Senses and Men's Cosmetics: Sensory Branding in Men's Cosmetics in Japan" (PDF). European Journal of Social Sciences. 6 (1): 7–25. אורכב מ-המקור (PDF) ב-9 בדצמבר 2008. {{cite journal}}: (עזרה)
אנדרוגיניות

אנדרוגיניות הוא מונח שמתייחס לערבוב של תכונות נשיות וגבריות בישות אחת. המונח "אנדרוגיניות" שונה מהמונח "הרמפרודיזם", המתייחס לנוכחות של תכונות מורפולוגיות של שני המינים. מקור שמו של המונח במילים היווניות "אנדריוס" (ανδρειος, שפירושו "גברי"; צורת תואר של המילה ανηρ, שפירושה "גבר"), ו"גינה" (γυνή, שפירושו "אישה"). לאורך השנים המראה האנדרוגיני היה נפוץ בקרב חברי להקות שונות ובמיוחד בקרב להקות בסצנת הגלאם מטאל, ויזואל קיי, אימו, והסצנה גותית. זמרים בולטים שהתאפיינו במראה אנדרוגיני הם בין היתר: וינס ניל מלהקת מוטלי קרו, דייוויד בואי, אנני לינוקס, פרינס ומייקל ג'קסון. זמרות בולטות שהתאפיינו במראה אנדרוגיני הן בין היתר: בילי אייליש, גרייס ג'ונס, ואנני לנוקס והשחקניות בריג'יט לין, קתרין מוניג, דניאלה סי, טילדה סווינטון, ג'נט גולדשטיין והדוגמנית אגיאן דיין. סדרות וסרטי אנימה ומאנגה יפניים נוטים להיות היצירות הבולטות ביותר בעת האחרונה העושות שימוש בדמויות אנדרוגיניות. דוגמאות לדמויות אנדרוגיניות בסדרות אנימה ומאנגה ביפן כוללות את האקו מ"נארוטו", לופי מ"בליץ'", ואורנוס מ"סיילור מון". הרמאפרודיט אינטרסקס מדיה וקבצים בנושא אנדרוגיניות בוויקישיתוף אנדרוגיניות, באתר אנציקלופדיה בריטניקה (באנגלית)
חיים ילין

האם התכוונתם ל... חיים ילין (סופר) – סופר יהודי ומפקד הארגון האנטי-פשיסטי בגטו קובנה חיים ילין (פוליטיקאי) – חבר הכנסת ה-20, לשעבר ראש המועצה האזורית אשכול
Recovery

האם התכוונתם ל... Recovery (אלבום של אמינם) – אלבום זוכה פרס גראמי של הראפר אמינם. Recovery (שיר) – סינגל של הזמר ג'סטין ביבר.
דויד מונטלאונה

דוידה מונטלאונה (באיטלקית: Davide Monteleone;‏ נולד בשנת 1974) הוא אמן חזותי איטלקי הפועל בתחום הצילום התיעודי. הוא זכה שלוש פעמים בפרסים מטעם World Press Photo. דוידה מונטלאונה נולד בפוטנצה בשנת 1974. הוא למד הנדסה אך עזב את הלימודים ונסע ללמוד צילום בארצות הברית ובבריטניה. בשנת 2000 הוא התחיל לעבוד כצלם לעיתונות איטלקית ובינלאומית. בשנת 2001 הוא נסע לרוסיה ונותר שם מספר שנים. הוא חזר לרוסיה מספר פעמים בהמשך. בעבודות שלו ניתן להבחין בהתעניינות שמדינות שקמו לאחר התפרקות ברית המועצות. דוידה מונטלאונה הציג את עבודותיו במספר תערוכות לרבות במרכז נובל לשלום באוסלו, גלריה סאצ'י בלונדון ותערוכות נוספות בפריז ורומא. בשנת 2013 הוא פרסם ספר צילומים שנעשו בצ'צ'ניה. בשנת 2017 דוידה מונטלאונה הציג ברומא תערוכה משותפת עם דנילה טקצ'נקו. הוא זכה מספר פעמים ב-World Press Photo - בשנים 2007, 2009 ו-2011. אתר האינטרנט הרשמי של דויד מונטלאונה ערך זה הוא קצרמר בנושא אישים ובנושא אמנות. אתם מוזמנים לתרום לוויקיפדיה ולהרחיב אותו.
בישוג'ו

בישוג'ו (ביפנית: 美少女, הפירוש המילולי של המונח הוא "נערה צעירה ויפה") הוא סגנון ציור אשר פופולרי למדיי בתתי-ז'אנרים רבים של אנימה ומאנגה אשר שם דגש על ציור נערות צעירות, על פי האסתטיקה היפנית המודרנית, אשר לרוב הם בגילאי בית ספר תיכון. דמויות שמצוירות בסגנון בישוג'ו נפוצות במיוחד בז'אנר האנימה והמאנגה הארם בו בדרך הדמות הראשית היא נער צעיר המוקף במספר נערות שנמשכות אליו. לעיתים רבות המאפיינים של דמויות הבישוג'ו קיצוניים מעבר לגבולות הקלישאה עם תכונות אנטומיות מופרזות ואישיות סטריאוטיפית. אף על פי שבישוג'ו אינו ז'אנר אלא סגנון מסוים שבו מעוצבות דמויות, סדרות האנימה והמאנגה בהן מוצגות בעיקר דמויות בסגנון ציור זה, כגון סדרות הארם או רומנים חזותיים, מכונה לעיתים רבות באופן לא רשמי "סדרת בישוג'ו". משום שלעיתים רבות ההצלחה של הסדרות הללו, שמכילו דמויות נשיות יפות, הם הסיבה העיקרית שמושכת קהל יעד מסוים להתעניין בהם, המונח נתפס לעיתים רבות כשלילי, כמעין "ז'אנר" של יצירות התלוי אך ורק במסחור של הדמויות הנשיות במקום לתת מקום לעלילה ולתכנים אחרים. בישונן Christopher Hart. Manga Mania Bishoujo: How to Draw the Alluring Women of Japanese Comics. Watson-Guptill. Christopher Hart. Manga for the Beginner Shoujo. Watson-Guptill. Matthew T. Jones (2005). "Telepresence in Bishoujo Games: The Impact of Telepresence on Cultural Transmission in Bishoujo Games" (PDF). PsychNology Journal, Jones Temple University. אורכב מ-המקור (PDF) ב-2017-03-20. נבדק ב-2019-03-09. ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
ג'סיקה רות'

ג'סיקה אן רות'נברג (באנגלית: Jessica Anne Rothenberg; נולדה ב-28 במאי 1987), המוכרת בשם הבמה ג'סיקה רות' (Jessica Rothe), היא שחקנית אמריקאית ממוצא יהודי. היא נודעת בזכות כיכובה בסרט "מז"ל טוב" ובסרט ההמשך שלו "מז"ל טוב 2", ובזכות תפקידה בסרט זוכה שישה פרסי אוסקר "לה לה לנד". נולדה בדנוור, קולורדו שבארצות הברית, לאם נוצרייה בשם סוזאן (לבית הנדרסון), ולאב יהודי בשם סטיב רות'נברג . סבתה, קולין רות'נברג, הייתה שחקנית תיאטרון שהשתייכה לבית הכנסת "קהילת שומרי תורה" בסנטה רוזה, קליפורניה. היא למדה בלט בילדותה. בצעירותה, היא הלכה למחנה קיץ לתיאטרון בקנזס סיטי. ב-2009 סיימה את לימודיה באוניברסיטת בוסטון עם תואר ראשון באמנות יפה, שבמהלכו למדה לנגן על כינור, לרקוד סטפס, וקדרות. בין השאר, השתתפה בתפקיד אורח בסדרות הטלוויזיה: "הכול לטובה", "אחת שיודעת", "שוטרים בדם", ו"שוטרי שיקגו". ב-2015 שיחקה בתפקיד ראשי בסרט הדרמה הקומית "Lily & Kat", לצד האנה מארי. בנוסף בשנה זו, שיחקה בסרט האמריקאי-צרפתי "קשר הסמים בתיכון", בו כיכב תומאס מאן. בשנת 2016 שיחקה בתפקיד ראשי בסדרה הקומית "מרי וג'יין" ברשת MTV, בהפקתו של סנופ דוג. בנוסף בשנה זו, שיחקה בסרט הדרמה "זאבים" בו כיכב מייקל שאנון. כמו כן ב-2016, שיחקה בסרט הדרמה המוזיקלי זוכה שישה פרסי אוסקר "לה לה לנד", בו כיכבו אמה סטון וראיין גוסלינג. בשנת 2017 כיכבה בסרט האימה "מז"ל טוב", לצד ישראל ברוסארד. בנוסף בשנה זו, שיחקה בסרט "המתיני בבקשה", בו כיכבה דקוטה פנינג. בשנת 2018 שיחקה בסרט הדרמה הרומנטית "שלי לעולמים", לצד אלכס רו. בשנת 2019 כיכבה בסרט ההמשך "מז"ל טוב 2", שוב לצד ישראל ברוסארד. בשנת 2020 גילמה את סמנת'ה בסדרת המדע-הבדיוני "אוטופיה" מבית אמזון פריים וידאו. בנוסף בשנה זו, שיחקה בתפקיד הנשי הראשי בסרט הדרמה-הרומנטית "כל חיי" לצד הארי שום ג'וניור. בפברואר 2019 הודיעה רות' כי היא מאורסת לשחקן אריק קלם. ב-12 בספטמבר 2020 נישאו בטקס שנערך במוריסון, קולורדו. מדיה וקבצים בנושא ג'סיקה רות' בוויקישיתוף ג'סיקה רות', ברשת החברתית אקס (טוויטר) ג'סיקה רות', ברשת החברתית אינסטגרם ג'סיקה רות', במסד הנתונים הקולנועיים IMDb (באנגלית) ג'סיקה רות', באתר Rotten Tomatoes (באנגלית) ג'סיקה רות', באתר Box Office Mojo (באנגלית) ג'סיקה רות', באתר MusicBrainz (באנגלית)
הסופר קאפ האיטלקי 2013

הסופר קאפ האיטלקי 2013 היה המהדורה ה-26 של הסופר קאפ האיטלקי. הוא נערך ב-18 באוגוסט 2013, בסטאדיו אולימפיקו, שברומא, איטליה. המשחק שוחק בין אלופת הסרייה א' לעונת 2012/13, יובנטוס, לבין מחזיקת הגביע האיטלקי של אותה העונה, לאציו. יובנטוס ניצחה במשחק בתוצאה 4-0. כתוצאה מכך, יובנטוס זכתה בגביע הסופר קאפ האיטלקי השישי בתולדותיה, והשוותה את השיא של מילאן. עונת 2013/2014 בסרייה א' משחק הסופר קאפ האיטלקי ישוחק בערב הסעודית יובנטוס הביסה את לאציו והניפה את הסופר קאפ האיטלקי השישי בתולדותיה
אנה (לשבור את הקרח)

אנה מארנדל (באנגלית: Anna of Arendelle) היא דמות בדיונית שהופיעה לראשונה בסרט האנימציה ה-53 של אולפני ההנפשה של וולט דיסני, "לשבור את הקרח". את אנה מדבבת באנגלית קריסטן בל כמבוגרת, ובתחילת הסרט הראשון מדבבות אותה ליבי סטאבנראוץ' ואגאת'ה לי מון כילדה. אנה נוצרה על ידי הבמאים כריס באק וג'ניפר לי, והיא מבוססת באופן רופף על דמויותיהם של גרדה וקאי מהאגדה "מלכת השלג", מעשייה דנית מאת הנס כריסטיאן אנדרסן. בעיבוד הקולנועי של דיסני מוצגת אנה כנסיכת ממלכת ארנדל, אחותה של המלכה אלזה (אידינה מנזל). בתחילת הסרט מכניסה אלזה את ארנדל לתוך חורף נצחי בטעות בערב הכתרתה. במהלך הסרט מחפשת אנה את אלזה על מנת להשיבה, תוך הפקדת האחריות על הממלכה בידי הנסיך הנס. דמותה של אנה זכתה לקבלות חיוביות רבות ממבקרי קולנוע, ששיבחו את אפיונה ואת פגיעותה המורכבים. כמו כן, גם קריסטן בל זכתה לשבחים רבים על ביצועה הקולי בדמותה של אנה, ובפרט על רקע ביצועה לשיר "Love Is an Open Door". אנה הופיעה בכל סרטי "לשבור את הקרח": "לשבור את הקרח" (2013), "קדחת הקרח" (2015), ההרפתקה של אולף" (2017), "לשבור את הקרח 2" (2019) ו"היה היה איש שלג" (2020). בסוף הסרט "לשבור את הקרח 2" מוכתרת אנה כמלכת ארנדל, ואלזה עוברת ליער המכושף לחיות עם שבט הנורתולדרה. אנה מאורסת לבן זוגה קריסטוף. מדיה וקבצים בנושא אנה בוויקישיתוף ArchieBuld (2014-03-04), Frozen - Love Is an Open Door (HD), נבדק ב-2019-03-09 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.